CONVOCATÒRIA DE BEQUES D'ESTIU IUMA-INICIACIÓ A LA INVESTIGACIÓ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/23196)
  + [Valencià](/va/acuerdo/23867)






Selector de idioma

Leer

* [Español](/es/acuerdo/23393)
* [Valencià](/va/acuerdo/23802)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE BEQUES D'ESTIU IUMA-INICIACIÓ A LA INVESTIGACIÓ[Butlletí Oficial Universitat d'Alacant](/ca/Publicacion)
========================================================================================================================

Secretaria General

Butlletí Oficial Universitat d'Alacant





CONVOCATÒRIA DE BEQUES D'ESTIU IUMA-INICIACIÓ A LA INVESTIGACIÓ

Data d'aprovació
:   17/03/2022

Data de publicació
:   24/03/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/23506)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/23129)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/23256)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE BEQUES D'ESTIU IUMA-INICIACIÓ A LA INVESTIGACIÓ&url=https://www.boua.ua.es/va/acuerdo/23089)

**Títol:** CONVOCATÒRIA DE BEQUES D'ESTIU IUMA-INICIACIÓ A LA INVESTIGACIÓ

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 17 de març de 2022

CONVOCATÒRIA DE BEQUES D'ESTIU IUMA-INICIACIÓ A LA INVESTIGACIÓ

L'Institut Universitari de Materials d'Alacant (IUMA) (<https://iuma.ua.es/va>) ofereix 5 beques d'estiu d'iniciació a la investigació destinades a estudiants de grau. La concessió de les ajudes es realitzarà en règim de concurrència competitiva, com es descriu en l' apartat 6 d'aquesta convocatòria.

1. Objectiu de les beques

La finalitat de les beques es proporcionar a estudiants interessats en la Ciència de Materials l'oportunitat de desenvolupar un breu projecte d'iniciació a la investigació sota la supervisió d'un investigador o una investigadora de l'IUMA en una de les línies d'investigació d'aquest institut.

Les tasques d'iniciació a la investigació es desenvoluparan amb una durada de 5 setmanes, preferentment durant el període comprès entre el 13 de juny i el 29 de juliol de 2022, i seguint tant les instruccions de la persona investigadora responsable com la normativa específica de la UA sobre treball en el laboratori que s'aplique en el període indicat.

L'alumnat seleccionat participarà de l'entorn d'investigació i de les activitats científiques pròpies del grup al qual s'integre.

Cadascuna de les 5 beques oferides està associada a un dels grups d'investigació que formen l'IUMA (vegeu la pàgina web <https://iuma.ua.es/va>). Si la beca associada a un determinat grup no s'arribara a assignar (bé per no haver sigut sol·licitada o per no haver sigut considerat apte/a cap candidat o candidata), podria ser destinada als o les sol·licitants que hagen mostrat interès per un altre grup d'investigació del citat institut.

2. Nombre de beques i quantia

S'ofereixen 5 beques per una quantia de 750 euros (bruts) cadascuna.

3. Justificació de persones beneficiàries i pagament

Les beques es pagaran una vegada transcorregudes les 5 setmanes d'iniciació a la investigació i la persona beneficiaria lliure en la secretaria de l'IUMA, amb el vistiplau del tutor, un breu informe del treball realitzat. El termini màxim per a la presentació d'aquest informe és el 7 d'octubre de 2022.

4. Requisits de les persones candidates

Les beques estan destinades a estudiants altament motivats que es troben en tercer o quart curs dels graus en Química, Física, Enginyeria Química o una altra titulació relacionada amb la Ciència de Materials, matriculats tant en la Universitat d'Alacant como en altres universitats. L'alumnat sol·licitant ha d'acreditar haver superat 140 crèdits de la titulació abans de que acabe el termini de sol·licitud.

A més, es necessari acreditar una nota mitjana igual o superior a 6,5 en una escala de 0 a 10.

Queden exclosos els o les estudiants que hagen gaudit d'aquesta ajuda en cursos anteriors.

5. Formalització de sol·licituds i documentació que cal presentar

Per a sol·licitar la beca s'ha d'emplenar el formulari de sol·licitud en línia:

<https://cvnet.cpd.ua.es/uacuestionarios/preguntas.aspx?idcuestionario=138136&idioma=es>

En ell s'ha d'indicar el grup d'investigació de interès per a desenvolupar el treball. A més, s'ha d'adjuntar la documentació que s'indica a continuació:

- Carta dirigida a la directora de l'IUMA en la qual es mostre una expressió d'interès i motivació cap al treball que es realitzarà en cas d'obtenir la beca en un determinat grup d'investigació.

En el cas d'estudiants que no cursen els seus estudis de grau en la UA:

- Còpia escanejada (1 arxiu PDF) de la certificació acadèmica (o còpia simple de l'expedient) en la qual consten les qualificacions obtingudes en els estudis i la qualificació mitjana (escala 0-10). Les certificacions dels estudis realitzats a l'estranger en un idioma diferent de l'anglès hauran de ser presentades amb la corresponent traducció oficial al castellà o al valencià.

- Còpia escanejada (1 arxiu PDF) del justificant de matrícula en el curs 2021/2022.

L'adreça de correu electrònic per a consultes és [fedr@id.ik](mailto:uwgz@ha.be), i caldrà indicar en l'assumpte del missatge "BECAESTIUIUMA2022".

Les persones que sol·liciten aquesta ajuda i que cursen estudis en la UA autoritzen a l' IUMA a demanar informació a les secretaries corresponents sobre la seua matrícula i el seu expedient acadèmic.

La convocatòria es publicarà al BOUA amb caràcter informatiu, prèviament a la publicació del seu extracte al DOGV.

El termini d'inscripció s'inicia el dia 5 d'abril de 2022 i finalitza a les 23.59 h del 6 de maig de 2022.

6. Selecció de les persones candidates

Les sol·licituds seran avaluades per una Comissió de Valoració denominada Comité Científic Intern de l'IUMA (constituïda per la directora de l'IUMA, que actuarà com a presidenta, la secretària de l'IUMA, que actuarà com a secretària, i com a vocals els directors o directores dels cinc grups d'investigació de l'IUMA), que valorarà l'adequació formativa del candidat, el seu expedient acadèmic i l'expressió d'interès formulada. Si la formació del candidat o candidata no és l'adequada, és a dir els seus estudis no corresponen amb els indicats en el punt 4, quedarà exclòs de la convocatòria. La valoració de sol·licituds es realitzarà considerant:

-           l'expedient acadèmic valorat entre 0 i 10 punts, en funció de la nota mitjana (90%)

-           l'expressió d'interès i motivació per a treballar amb algun dels grups d'investigació de l'institut valorat entre 0 i 10 punts (10%).

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web (<https://iuma.ua.es/va/novetats.html>), substituint a la notificació a les persones interessades i produint els mateixos efectes.

En el termini màxim de dos (2) setmanes des de la data de fi de presentació de sol·licituds es publicarà en la pàgina web de l'IUMA (<https://iuma.ua.es/va/novetats.html>) el llistat provisional d'assignació d'ajudes, obrint un termini per a reclamacions de 10 dies hàbils.

7. Incompatibilitats

Aquestes ajudes són incompatibles amb les beques de col·laboració del curs 2021-2022.

8. Compromisos de les persones beneficiàries

Les persones beneficiàries de les ajudes es comprometen a col·laborar en les tasques d'investigació del grup al qual es vincule la beca i desenvolupar el pla de treball que els siga proposat.

9. Marc legal i pressupostari

La dotació màxima per a aquesta convocatòria és de 3750 € i es troba consignada en el capítol 4 (orgànica 58632K4196) del pressupost del centre de despesa del Institut Universitari de Materials. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

10. Protecció de dades

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les dades proporcionades no podran ser cedits, excepte obligació legal, i en aquest cas s'indicarà l'objecte i destí d'aquesta cessió.

Les persones sol·licitants poden exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>

La informació addicional i detallada sobre Protecció de dades, drets i la Política de Privacitat de la Universitat d'Alacant, pot consultar-se en el següent enllaç: <https://seuelectronica.ua.es/es/privacidad.html>.

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 17 de març de 2022

La rectora,

P.D. de signatura, la Vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03825 Sant Vicent del Raspeig - Alacant  
 Tel. 58 457 4713 - Fax 85 600 4422](https://www.google.es/maps/@91.671687,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12507&trk=tyah&trkInfo=tarId%3D6342445615480%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)